smcproject/ml-wiki-sentences huggingface dataset:
പതിനെട്ടാം നൂറ്റാണ്ടിലെ സ്പെയിൻ കൊളോണിയൽ കാലഘട്ടത്തിൽ വാപ്പോ എന്ന് അറിയപ്പെട്ടിരുന്ന പ്രമുഖ തദ്ദേശീയ അമേരിക്കൻ ഇന്ത്യൻ ജനസമൂഹത്തിൻറെ അധിവാസ മേഖലയായിരുന്നാന്നു ഉന്നത നാപാ  താഴ്വര.
അവലംബം ↑ ↑ ↑ ↑ 1 2
കോഹ ഇംഗ്ലീഷ് വിലാസം https://ml.wikipedia.org/wiki/Koha_(software)
ലോകവ്യാപകമായി ഉപയോഗിക്കുന്ന ഒരു ഓപ്പൺ സോഴ്സ് ഇന്റഗ്രേറ്റഡ് ലൈബ്രറി മാനേജ്മെന്റ് സിസ്റ്റമാണ് (Integrated Library Management System) കോഹ .
കോഹ എന്ന പദം "ഉപഹാരം" എന്ന അർത്ഥം വരുന്ന ന്യൂസിലൻഡിലെ മവോറി ഭാഷയിലെ പദത്തിൽ നിന്നും കൈക്കൊണ്ടതാണ്.
ന്യൂസിലൻഡിലെ ഹാരോവെന്വ ജില്ലയിലെ പബ്ലിക് ലൈബ്രറി സംവിധാനത്തിന്  ( Horowhenua Library Trust ) വേണ്ടിയാണ് കോഹ സോഫ്റ്റ്‌വെയർ ആദ്യമായി വികസിപ്പിച്ചത്.
നിലവിൽ ഉപയോഗിച്ചു കൊണ്ടിരുന്ന ലൈബ്രറി സോഫ്റ്റ്‌വെയറിൽ Y2K പ്രശ്‌നം ബാധിച്ചതിനാലാണ് പുതിയ ഒരു സോഫ്റ്റ്‌വെയർ വികസിപ്പിക്കാൻ ലൈബ്രറി ഭരണ നേതൃത്വം തീരുമാനിച്ചത്.
1999ൽ സോഫ്റ്റ്‌വെയർ വികസിപ്പിക്കാൻ കാറ്റിപ്പോ കമ്മ്യൂണിക്കേഷൻസ് എന്ന സോഫ്റ്റ്‌വെയർ കമ്പനിയെ ചുമതലപ്പെടുത്തി.
ജൂലൈ 2000 ൽ കോഹ സോഫ്റ്റ്‌വെയർ ലൈബ്രറിയിൽ പ്രവർത്തിപ്പിച്ചു തുടങ്ങി.
അതേ വർഷം തന്നെ കോഹ സോഫ്റ്റ്‌വെയർ മൂലരൂപം (Source code) ഇൻറർനെറ്റിൽ ലഭ്യമാക്കി .
സ്വതന്ത്ര സോഫ്റ്റ്‌വെയർ ആയതിനാൽ വിവിധ രാജ്യങ്ങളിലെ ലൈബ്രറികളിൽ കോഹ പരീക്ഷിച്ചു നോക്കാനും, ഉപയോഗിക്കാനും തുടങ്ങി.
കൂടുതൽ ആളുകൾ കോഹ പ്രൊജക്ടിൽ സഹകരിക്കാനും തുടങ്ങി.
സവിശേഷതകൾ സ്വതന്ത്ര സോഫ്റ്റ് വെയർ വിഭാഗത്തിൽപ്പെടുന്ന ഇതിന്റെ സോഴ്സ് കോഡ് നമുക്ക് ലഭ്യമാണ്.
അതുകൊണ്ട് തന്നെ ഇതിന്റെ ഇന്റർഫേസിൽ ഉപയോഗപരമായ മാറ്റങ്ങൾ വരുത്താവുന്നതാണ്.
കോഹ ഒരു എസ് ക്യു എൽ (SQL) ഡാറ്റാബേസോടു കൂടിയ വെബ് അടിസ്ഥാന സംയോജിത ലൈബ്രറി മാനേജ്മെന്റ് സിസ്റ്റമാണ്.
ഇതിൽ മാർക്ക് / MARC (Machine Readable Cataloging) സ്റ്റാൻഡേ‍ർഡ് ആണ് ഗ്രന്ഥസൂചികൾ രേഖപ്പെ‍ടുത്തി സൂക്ഷിക്കാനായി ഉപയോഗിക്കുന്നത്.
ഇതിന്റെ യൂസർ ഇൻറർഫേസായ ഒപ്പാക് /OPAC (Online Public Access Catalog) ൽ വെബ് 2.0 ഉപകരണങ്ങളായ RSS ഫീ‍ഡ്സ്, സോഷ്യൽ ടാഗ്ഗിങ്, Comment മുതലായവ ഉൾപ്പെടുത്തിയിട്ടുണ്ട്.
യൂണിയൻ കാറ്റലോഗ്.
യൂണികോഡ് ഭാഷാസംവിധാനം.
ഒരു ആധുനിക ഗ്രന്ഥശാലയിലെ വിവിധ വിഭാഗങ്ങളിലെ പ്രവ‍‍ർത്തനങ്ങളായ പുസ്തകമേറ്റെടുക്കൽ,വർഗ്ഗീകരണം, സീരിയൽ നിയന്ത്രണം, വിതരണം മുതലായവ വളരെ ലളിതമായ ഘടകങ്ങളായി ഇതിൽ ക്രോ‍ഡീകരിച്ചിരിക്കുന്നു.
പ്രധാന ലൈബ്രറിയോടൊപ്പം കൂടുതൽ സഹലൈബ്രറികൾ നിയന്ത്രിക്കാനും കഴിയും.
കോഹ സോഫ്റ്റ്‌വെയർ ഡെബിയൻ , ഉബുണ്ടു ലിനക്സിൽ ഇൻസ്റ്റാൾ ചെയ്യാൻ അനുയോജ്യമാണ്.
മൈ എസ്. ക്യു.എൽ (MySQL) അല്ലെങ്കിൽ മരിയ ഡിബി (Maria DB) ഡാറ്റാബേസ് അപ്ലിക്കേഷൻ ആണ് ഉപയോഗിക്കേണ്ടത്.
സീബ്ര എന്ന സെർച്ച് എൻജിൻ ആണ് പുസ്‌തക വിവരങ്ങൾ തിരയാൻ കോഹ ഉപയോഗിക്കുന്നത്.
കോഹ വിവിധ രീതിയിൽ ഇൻസ്റ്റാൾ ചെയ്യുന്നതിനുള്ള വിശദമായ നിർദ്ദേശങ്ങൾ കോഹ വിക്കിയിൽ ലഭ്യമാണ്.
കോഹ ഉപയോഗിക്കുന്ന കേരളത്തിലെ പ്രധാന ലൈബ്രറികൾ സർവ്വകലാശാലാ ലൈബ്രറികൾ കേരള സർവ്വകലാശാലാ ലൈബ്രറി മഹാത്‌മാഗാന്ധി സർവ്വകലാശാലാ ലൈബ്രറി കൊച്ചി ശാസ്‌ത്ര സാങ്കേതിക സർവ്വകലാശാലാ ലൈബ്രറി സംസ്‌കൃത സർവ്വകലാശാലാ ലൈബ്രറി കേരള കാർഷിക സർവ്വകലാശാലാ ലൈബ്രറി തുഞ്ചത്തു എഴുത്തച്ഛൻ മലയാള സർവ്വകലാശാലാ ലൈബ്രറി കോഴിക്കോട് സർവ്വകലാശാലാ ലൈബ്രറി കണ്ണൂർ സർവ്വകലാശാലാ ലൈബ്രറി ശ്രീനാരായണ ക്ലബ്ബ്‌ ലൈബ്രറി,കൊടുവഴങ്ങ ജാമിഅ മാഹിരിയ്യ ഇസ്ലാമിയ്യ, രാമനാട്ടുകര സ്കൂൾ ലൈബ്രറികൾ ഗവ.
ഹൈസ്കൂൾ തച്ചങ്ങാട് , കാസർഗോഡ് അന്താരാഷ്ട്ര സമ്മേളനങ്ങൾ കോഹകോൺ 2006, മേയ് 2–3, Paris , ഫ്രാൻസ് കോഹകോൺ 2009, ഏപ്രിൽ 15–17, Plano, Texas കോഹകോൺ 2010, ഒക്ടോബർ 25 - Nov. 2, Wellington , New Zealand കോഹകോൺ 2011, ഒക്ടോബർ 31 - Nov. 6, Thane , India കോഹകോൺ 2012, ജൂൺ 5–11, Edinburgh , Scotland, UK കോഹകോൺ 2013, ഒക്ടോബർ 16–22, Reno, Nevada കോഹകോൺ 2014, ഒക്ടോബർ 6–11, Cordoba, Argentina കോഹകോൺ 2015, ഒക്ടോബർ 19–25, Ibadan, Nigeria കോഹകോൺ 2016, മേയ് 30 - June 4, Thessaloniki, Greece കോഴിക്കോട് ജാമിഅ മർകസു സഖാഫിത്തിസ്സുന്നിയ്യ  2018, ഏപ്രിൽ 1, India അവലംബം കൂടുതൽ അറിവിന് Koha community Free/open source software for libraries Archived 2016-02-20 at the Wayback Machine .
കോഹിനൂർ ഇംഗ്ലീഷ് വിലാസം https://ml.wikipedia.org/wiki/Koh-i-Noor
ഒരുകാലത്ത് ലോകത്തെ ഏറ്റവും വലിയ വജ്രക്കല്ല് എന്ന ഖ്യാതിയുണ്ടായിരുന്ന രത്നമാണ് കോഹിനൂർ അഥവാ കോഹ്-ഇ നൂർ (ഹിന്ദി: कोहिनूर, പേർഷ്യൻ : کوہ نور, തെലുഗു: కోహినూరు).
പ്രകാശത്തിന്റെ മല എന്നാണ് 105 ക്യാരറ്റ് അഥവാ 21.6 ഗ്രാം തൂക്കമുള്ള ഈ രത്നത്തിന്റെ പേരിനർത്ഥം.
പേർഷ്യൻ ചക്രവർത്തിയായിരുന്ന നാദിർ ഷായാണ് കോഹിനൂർ എന്ന പേര് ഈ രത്നത്തിന് നൽകിയതെന്നു കരുതുന്നു.
ഇന്ത്യയിൽ ആന്ധ്രാപ്രദേശിലെ ഗുണ്ടൂർ ജില്ലയിലുള്ള കൊല്ലൂർ എന്ന സ്ഥലത്തു നിന്ന് ഖനനം ചെയ്തെടുത്ത ഈ വജ്രക്കല്ല്, ഇന്ത്യയിലെ ഹിന്ദു, മുസ്ലിം, മുഗൾ രാജാക്കന്മാരുടേയും പേർഷ്യൻ , അഫ്ഗാൻ രാജാക്കന്മാരുടേയും കൈകളിലൂടെ കടന്നു പോയി വീണ്ടും ഇന്ത്യയിലെ സിഖുകാരുടെ കൈവശമെത്തുകയും തുടർന്ന് ബ്രിട്ടീഷുകാരുടെ കൈകളിലാകുകയും ചെയ്തു.
വിക്റ്റോറിയ രാജ്ഞി ഇന്ത്യയുടെ ചക്രവർത്തിനിയായപ്പോൾ, 1877-ൽ ഈ രത്നം അവരുടെ കിരീടത്തിന്റെ ഭാഗമായി.
ഇതിനുവേണ്ടിയാണ്, 186 1/16 കാരറ്റ് (37.21 ഗ്രാം)  ഭാരമുണ്ടായിരുന്ന ഈ വജ്രക്കല്ലിനെ ഇന്നത്തെ 105.602 കാരറ്റ് (21.61 ഗ്രാം) ആയി ചെത്തിമിനുക്കിയത്.
ചരിത്രം കോഹിനൂറിന്റെ സ്ഫടികമാതൃക - ഇന്നത്തെ രൂപത്തിൽ
ചരിത്രപരമായ തെളിവനുസരിച്ച്, ആന്ധ്രാപ്രദേശിലെ ഗുണ്ടൂർ ജില്ലയിലെ പരിതാല എന്ന ഗ്രാമത്തിനടുത്തുള്ള കൊല്ലൂർ ഖനിയിൽ നിന്നാണ് ഈ വജ്രക്കല്ല് ഖനനം ചെയ്തെടുത്തത് ഇതിനെത്തുടർന്ന് ഇത്, അവിടത്തെ ഭരണാധികാരികളായിരുന്ന കാകാത്യ രാജാക്കന്മാരുടെ അധീനതയിലായി.
1323-ൽ ദില്ലിയിലെ തുഗ്ലക് വംശത്തിലെ സുൽത്താനായിരുന്ന ഗിയാസ് ഉദ് ദീൻ തുഗ്ലകിന്റെ സേനാനായകനായ ഉലൂഗ് ഖാൻ, കാകാത്യ രാജാക്കന്മാരെ തോൽപ്പിക്കുകയും കാകാത്യരുടെ ആസ്ഥാനമായിരുന്ന ഓറുഗല്ലു (ഇന്നത്തെ വാറങ്കൽ ) കൊള്ളയടിച്ചു നശിപ്പിക്കുകയും ചെയ്തു.
ഇങ്ങനെ കൊള്ളയടിച്ച് ദില്ലിയിലേക്ക് കടത്തിയ വിലപിടിപ്പുള്ള വസ്തുക്കളിൽ കൊഹിനൂർ രത്നവും ഉൾപ്പെട്ടിരുന്നു.
തുടർന്ന് ഈ രത്നം ദില്ലിയിൽ പിൽക്കാലത്ത് അധികാരത്തിൽ വന്ന സുൽത്താന്മാർക്ക് കൈമാറിക്കൊണ്ടിരിക്കുകയും, 1526-ൽ മുഗൾ സാമ്രാജ്യത്തിന്റെ സ്ഥാപകനായ ബാബറുടെ കൈവശമെത്തുകയും ചെയ്തു.
മുഗൾ പരമ്പരയിലെ അഞ്ചാമത്തെ ചക്രവർത്തിയായിരുന്ന ഷാ ജഹാൻ , ഈ കല്ലിനെ, തന്റെ പ്രസിദ്ധമായ മയൂരസിംഹാസനത്തിന്റെ ഭാഗമാക്കി.
ഷാ ജഹാന്റെ പുത്രൻ ഔറംഗസേബ് , പിന്നീട് ഈ രത്നത്തെ ലാഹോറിലേക്ക് കൊണ്ടുപോകുകയും അവിടെ താൻ പണികഴിപ്പിച്ച ബാദ്ശാഹി മസ്ജിദിൽ സൂക്ഷിക്കുകയും ചെയ്തു.
1739-ൽ പേർഷ്യയിൽ നിന്നുള്ള നാദിർ ഷാ , ഇന്ത്യ ആക്രമിച്ചതിനെത്തുടർന്ന്, കോഹിനൂർ രത്നവും, മയൂരസിംഹാസനവുമടക്കം കൊള്ളയടിച്ച് പേർഷ്യയിലേക്ക് കടത്തി.
കോഹ്-ഇ നൂർ എന്ന പേര് ഈ കല്ലിന് നൽകിയത് നാദിർ ഷായാണെന്ന് കരുതപ്പെടുന്നു.
1739-നു മുൻപ് ഇങ്ങനെ ഒരു പേര് ഈ രത്നത്തിനു നിലവിലുള്ളതായി രേഖകളില്ല.
1747-ൽ നാദിർഷാ മരണമടഞ്ഞതിനുശേഷം, കോഹിനൂർ, അദ്ദേഹത്തിന്റെ പിൻ‌ഗാമിയും ചെറുമകനുമായിരുന്ന മിർസ ഷാ രൂഖിന്റെ കൈയിലായിരുന്നു.
ഇദ്ദേഹം മശ്‌ഹദ് തലസ്ഥാനമാക്കി പടിഞ്ഞാറൻ അഫ്ഗാനിസ്താനും കിഴക്കൻ ഇറാനുമടങ്ങുന്ന ഖുറാസാന്റെ ഭരണാധികാരിയായിരുന്നു.
1751-ൽ അഫ്ഗാനികളുടെ ദുറാനി സാമ്രാജ്യസ്ഥാപകനായ അഹ്മദ് ഷാ അബ്ദാലി , ഷാരൂഖിനെ പരാജയപ്പെടുത്തി സാമന്തനാക്കിയതോടെ, കോഹിനൂർ രത്നം, അഹ്മദ് ഷാക്ക് കൈമാറേണ്ടി വന്നു
1809-ൽ അഞ്ചാമത്തെ ദുറാനി ചക്രവർത്തിയായിരുന്ന ഷാ ഷൂജ , തന്റെ അർദ്ധസഹോദരനായ മഹ്മൂദ് ഷായോട് പരാജയപ്പെട്ട് പലായനം ചെയ്യുമ്പോൾ കോഹിനൂർ രത്നം കൈവശപ്പെടുത്തിയിരുന്നു.
ലാഹോറിലെ സിഖ് നേതാവ് രഞ്ജിത് സിങ്ങിനടുത്ത് അഭയം തേടിയ ഷൂജ, ഇവിടെ വച്ച് തന്റെ കൈയിലെ കോഹിന്നൂർ രത്നം 1813-ൽ രഞ്ജിത് സിങ്ങിന് കൈമാറി.
1849-ൽ ബ്രിട്ടീഷുകാർ സിഖുകാരെ തോൽപ്പിച്ചതോടെ കോഹിന്നൂർ രത്നം ബ്രിട്ടീഷുകാരുടെ കൈവശമെത്തി.
തുടർന്ന് ഇത് ബ്രിട്ടീഷ് രാജ്ഞിക്ക് കൈമാറുകയും ചെയ്തു.
1852-ൽ ആംസ്റ്റർഡാമിൽ വച്ച് വിക്റ്റോറിയ രാജ്ഞിയുടെ ഭർത്താവ് ആൽബർട്ട് രാജകുമാരന്റെ നേരിട്ടുള്ള മേൽനോട്ടത്തിലാണ് ഈ രത്നം ചെത്തിമിനുക്കിയത്.
1877-ൽ വിക്റ്റോറിയ ചക്രവർത്തിനിയായി ഇന്ത്യയിൽ അധികാരത്തിലേറിയതോടെ രത്നം അവരുടെ കിരീടത്തിന്റെ ഭാഗമായി.
കോസ്റ്റെർഹാവെറ്റ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Kosterhavet_National_Park
കോസ്റ്റെർഹാവെറ്റ് ദേശീയോദ്യാനം സ്വീഡിലെ ആദ്യത്തെ മറൈൻ ദേശീയോദ്യാനമാണ്.
ഇത് ഉദ്ഘാടനം ചെയ്യപ്പെട്ടത് 2009 സെപ്റ്റംബർ മാസത്തിലായിരുന്നു.
സ്വീഡനിലെ ബോഹുസ്ലാൻ , വസ്ത്ര , ഗോട്ട്ലാൻറ് കൌണ്ടികളിൽ, സ്ട്രോംസ്റ്റാഡ് , തനും മുനിസിപ്പാലിറ്റികളിലായി സ്ഥിതി ചെയ്യുന്ന ഈ ദേശീയോദ്യാനം സ്കാഗെറാക് കടലിൻറെ ഭാഗമാണ്.
കോസ്റ്റർ ദ്വീപുകൾക്ക് ചുറ്റുമുള്ള കടലും തീരങ്ങളും മുഴുവനും ഇതിൽ ഉൾപ്പെട്ടിരിക്കുന്നു.
മറ്റെല്ലായിടത്തും ഉൾപ്പെടുത്തിയിരിക്കുന്നു.
വടക്കു ഭാഗത്ത് ഈ ദേശീയോദ്യാനത്തിൻറെ അതിർത്തിയായി നോർവീജിയൻ മറൈൻ പാർക്കായ വൈട്രേ ഹ്വാലെർ സ്ഥിതിചെയ്യുന്നു.
കോസ്റ്റൽ തായ്പാൻ
വടക്കേ ഓസ്ട്രേലിയ യിലും പടിഞ്ഞാറൻ ഓസ്ട്രേലിയയിലും ന്യൂ ഗിനിയ യിലും കണ്ട് വരുന്ന കൊടും വിഷമുള്ള പാമ്പ് ഇനമാണ് കോസ്റ്റൽ തായ്പാൻ.
ഇൻലാൻഡ് തായ്പാൻ നും ഈസ്റ്റേൺ ബ്രൗൺ സ്നേക്ക് ക്കും കഴിഞാൽ കരയിലെ ഏറ്റവും വിഷ വീര്യമുള്ള മൂന്നാമത്തെ പാമ്പായി ഇവ അറിയപ്പെടുന്നു .
പ്രായപൂർത്തിയായ കോസ്റ്റൽ തായ്പാനു ശരാശരി 1.2 മീ (3.9 അടി) നീളം കാണപ്പെടുന്നു.
9.5 അടി നീളവും (2.5 മീ) 6.5 കിലോഗ്രാം വരെ ഭാരവും ഉള്ളവയെ ലഭിച്ചിട്ടുണ്ട്.
കോസ്റ്റൽ തായ്പാൻ വിഷം
എലികളിൽ നടത്തിയ LD50 മൂല്യമുള്ള പരീക്ഷണങ്ങൾ അനുസരിച്ച് കോസ്റ്റൽ തായ്പാൻ കരയിലെ ഏറ്റവും വിഷ വീര്യമുള്ള മൂന്നാമത്തെ പാമ്പ് ആണ് .
https://en.m.wikipedia.org/wiki/IUCN_Red_List
https://archive.org/details/snakesinquestion00erns
https://web.archive.org/web/20120201062634/http://www.seanthomas.net/oldsite/ld50tot.html ↑ ↑ ↑ {{ cite web }} :  CS1 maint: bot: original URL status unknown ( link ) ↑ {{ cite web }} :  CS1 maint: bot: original URL status unknown ( link ) ↑
കോസ്‌റ്റാ കോൺകോർഡിയ കപ്പൽചേതം ഇംഗ്ലീഷ് വിലാസം https://ml.wikipedia.org/wiki/Costa_Concordia_disaster
പ്രത്യേകം ശ്രദ്ധിക്കുക: സമകാലികസംഭവത്തെപ്പറ്റിയുള്ള ഈ  ലേഖനത്തിന്റെ ഉള്ളടക്കം ഇടയ്ക്കിടെ മാറിക്കൊണ്ടിരിക്കാം.
( January 2012 )
42°21′55″N 10°55′17″E ﻿ / ﻿ 42.365347°N 10.921400°E ﻿ / 42.365347; 10.921400
2012 ജനുവരി 13 വെള്ളിയാഴ്ച രാത്രി ( ഇന്ത്യൻ സമയം ശനിയാഴ്ച പുലർച്ചെ)  ആഡംബരക്കപ്പലായ ' കോസ്‌റ്റാ കോൺകോർഡിയ , മദ്ധ്യധരണ്യാഴിയിൽ ഇറ്റലിക്കു സമീപം ഐസോളോ ഡെൽ ഗിഗ്ലിഒ ( Isolo  del  Giglio) ദ്വീപിന്റെ തീരത്ത്‌ കടൽപ്പാറയിൽ ഇടിച്ചു ചരിഞ്ഞ്  പാതി മുങ്ങി.
ദ്വീപിന്റെ  തീരത്തിന് 300  മീറ്റർ സമീപം കൂടി  സഞ്ചരിച്ചിരുന്ന കപ്പൽ നാവിക ചിത്രത്തിൽ കാണിച്ചിട്ടില്ലാത്ത പാറയിൽ ഇടിക്കുകയും, വെള്ളം കയറിക്കൊണ്ടിരിക്കുമ്പോൾ  വീണ്ടും 1000  മീറ്ററോളം  മുന്നോട്ടു സഞ്ചരിക്കുകയും ചെയ്തു.
അപ്പോൾ ഗിഗ്ലിഒ തുറമുഖത്തേക്ക്  കപ്പൽ വെട്ടിത്തിരിച്ചപ്പോൾ ചരിഞ്ഞ് മുങ്ങാൻ തുടങ്ങി  എന്നാണ് അപകടത്തിൽ നിന്നും രക്ഷപ്പെട്ട ക്യാപ്ടൻ പറഞ്ഞത്.
സിവിതാവേഷ്യ തുറമുഖത്തു നിന്ന്‌ വടക്കുപടിഞ്ഞാറൻ ഇറ്റലിയിലെ സവോനയിലേക്കു യാത്ര പുറപ്പെട്ട്‌ മൂന്നു മണിക്കൂർ കഴിഞ്ഞായിരുന്നു അപകടം.
രാത്രി യാത്രക്കാർ അത്താഴം കഴിച്ചുകൊണ്ടിരിക്കേ പൊടുന്നനേ ലൈറ്റുകൾ അണഞ്ഞു.
വൻശബ്‌ദത്തോടെ കപ്പൽ ഉലഞ്ഞു.
അത്താഴമേശയിൽനിന്നു പാത്രങ്ങൾ നിലത്തുവീണു.
അതു ടൈറ്റാനിക്കിലെ ഒരു രംഗം പോലെയുണ്ടായിരുന്നു എന്ന്  രക്ഷപ്പെട്ട യാത്രക്കാരിലൊരാളായ പത്രപ്രവർത്തക മാരാ പാംജിയാനി പറഞ്ഞു.
പാറയിൽത്തട്ടിയ കപ്പലിന്റെ ഇടതുവശം 50 മീറ്ററോളം പിളർന്നു.
കപ്പൽ ചെരിയുകയും ലൈഫ്‌ ജാക്കറ്റ്‌ ധരിക്കാൻ ക്യാപ്‌ടൻ നിർദ്ദേശിക്കുകയും ചെയ്‌തതോടെ യാത്രക്കാർ പരിഭ്രാന്തരായി.
ചിലർ കടലിലേക്ക്‌ എടുത്തുചാടി.
കപ്പലിൽ  യാത്രക്കാരും  ജീവനക്കാരുമായി 4232 പേരാണ് ഉണ്ടായിരുന്നത്.
ഇവരിൽ മലയാളികൾ ഉൾപ്പെടെയുള്ള ഇന്ത്യക്കാരുമുള്ളതായാണു സൂചന.
ചില  യാത്രക്കാരുടെ മൃതദേഹങ്ങൾ കടലിൽനിന്നു കണ്ടെടുത്തു.
യാത്രക്കാരെയും ജീവനക്കാരെയും ലൈഫ്‌ ബോട്ടുകളിലും തീരസേനയുടെ ഹെലികോപ്‌ടറുകളിലുമായി രക്ഷപ്പെടുത്തി.
കപ്പലിൽ ശേഷിക്കുന്നവരെ  രക്ഷപ്പെടുത്താൻ ശ്രമം നടക്കുന്നു.
ആകെ 6 പേർ മരണമടയുകയും 15 പേരെ കാണാതായി എന്നുമാണ് ബീ.
ബീ.
സീ റിപ്പോർട്ട്‌.
രക്ഷപ്പെടുത്തിയവരെയെല്ലാം വിനോദസഞ്ചാരത്തിനു പേരുകേട്ട ചെറുദ്വീപായ ടസ്‌കാനിലെ സ്‌കൂളുകൾ, ഹോട്ടലുകൾ, പള്ളി എന്നിവിടങ്ങളിൽ പാർപ്പിച്ചു.
തീര-നാവികസേന, വ്യോമസേന എന്നിവയുടെ അഞ്ചു ഹെലികോപ്‌ടറുകളാണു രക്ഷാപ്രവർത്തനത്തിൽ ഏർപ്പെട്ടത്‌.
തീരസേനാംഗങ്ങളിൽ ഒരാൾ കപ്പലിൽ ഇറങ്ങി യാത്രക്കാരെ പ്രത്യേക ബാസ്‌കറ്റിൽ കയറ്റി ഹെലികോപ്‌ടറിലേക്ക്‌ ഉയർത്താൻ സഹായിച്ചു.
കോസ്‌റ്റാ ക്രൂയിസ്‌ എന്ന കമ്പനിയുടേതാണു കപ്പൽ.
അവലംബം ↑ {{ cite news }} : | author= has generic name ( help ) 1 2 "40 passengers still unaccounted for" (14 January 2012) FOCUS News Agency ↑ "Survivors plucked from Italian shipwreck" Archived 2012-01-17 at the Wayback Machine .
(Reuters) ↑ http://www.bbc.co.uk/news/world-europe-16570281
കോസ്‌സിയുസ്സ്‌കൊ
ഓസ്ട്രേലിയ ഭൂഖണ്ഡത്തിലെ പ്രധാനം ഭൂഭാഗത്തിൽ സ്ഥിതിചെയ്യുന്ന ഏറ്റവും ഉയരമുള്ള കൊടുമുടിയാൺ* കോസ്‌സിയുസ്സ്‌കൊ ( Mount Kosciuszko / ˌ k ɒ s i ˈ ʌ s k oʊ / KOSS -ee- US -koh , നേരത്തെ Mount Kosciusko ) സമുദ്രനിരപ്പിൽനിന്നും 2,228 മീറ്റർ ഉയരമുള്ള ഇ കൊടുമുടി ന്യൂ സൗത്ത് വെയിൽസിലെ കോസ്‌സിയുസ്സ്‌കൊ നാഷനൽ പാർക്കിലെ സ്നോയി മൗണ്ടൻസിൽ മെയ്ൻ റേഞ്ചിൽ സ്ഥിതിചെയ്യുന്നു
സെവൻ സമ്മിറ്റുകളിൽ ഓസ്ട്രേലിയയുടെ  പ്രധാനം ഭൂഭാഗം മാത്രം പരിഗണിക്കുമ്പോൾ കോസ്‌സിയുസ്സ്‌കൊവിനെ ഉൾപ്പെടുത്താറുണ്ട്, എന്നാൽ വെസ്റ്റേൺ ന്യൂ ഗിനിയയെയും പരിഗണിക്കുമ്പോൾ 4,884 മീറ്റർ ഉയരമുള്ളാ പുങ്കക്  ജയായെ സെവൻ സമ്മിറ്റുകളിൽ ഉൾപ്പെടുത്തുന്നു.
പോളിഷ്-ലിത്വാനിയൻ സ്വാതന്ത്ര്യസമര സേനാനി ജനറൽ തഡ്യൂസ് കൊസിയുസ്കോയുടെ ബഹുമാനാർത്ഥം 1840-ൽ പോളിഷ് പര്യവേഷകനായ പാവെ എഡ്മണ്ട് സ്ട്രെസെലിക്കി ഈ പർവതത്തിന്, പോളണ്ടിലെ ക്രാക്കോവിലെ കൊസിയുസ്കോ മലയോടുള്ള സാമ്യം കാരണം കോസ്‌സിയുസ്സ്‌കൊ എന്ന് പേരിട്ടത്
പോൾ എഡ്മണ്ട് സ്ട്രെസ്ലെക്കി, ജെയിംസ് മർക്ആർതർ എന്നിവരുടെ നേതൃത്വത്തിൽ തദ്ദേശീയരായ വഴികാട്ടികളായ ചാർലി ടാരയും ജാക്കിയും ചേർന്ന ഒരു പര്യവേക്ഷണസംഘം ഇന്ന് സ്ട്രെസെലിക്കിയുടെ തെക്കൻ പര്യവേഷണം എന്ന് വിളിക്കപ്പെടുന്ന പര്യവേഷണത്തിനു പുറപ്പെട്ടത്.
ന്യൂ സൗത്ത് വെയിൽസിന്റെ കാലാവസ്ഥ, ഭൂമിശാസ്ത്രം, പാലിയന്റോളജി, ഭൂമിശാസ്ത്രം എന്നിവ അന്വേഷിക്കാനും കണ്ടെത്തലുകൾ പ്രസിദ്ധീകരിക്കാനും സ്ട്രെസെലെക്കി ആഗ്രഹിച്ചു.
ഗീഹി താഴ്‌വരയിൽ നിന്നാണ് മലകയറ്റം തുടങ്ങിയത്.
ഹാനൽസ് സ്പർ (Hannel’s Spur) കയറിയ ശേഷം, നിലവിൽ മൗണ്ട് ടൗൺസെന്റ് എന്ന് വിളിക്കപ്പെടുന്ന കൊടുമുടിയിലെത്തി.
ഇവിടെ സ്ട്രെസ്ലെക്കി തന്റെ ഉപകരണങ്ങൾ ഉപയോഗിച്ച് നിരീക്ഷണങ്ങൾ നടത്തുകയും.
തൊട്ടടുത്ത കൊടുമുടിക്ക് ഉയരം കൂടുതലാണെന്ന് ശ്രദ്ധിക്കുകയും ചെയ്തു.
മർക്ആർതറിന്റെ സാന്നിധ്യത്തിൽ, 1817-ൽ മരണമടഞ്ഞ പോളിഷ്-ലിത്വാനിയൻ സൈനിക നേതാവിന്റെ പേരിൽ അദ്ദേഹം ഉയർന്ന കൊടുമുടിക്ക് കോസ്‌സിയുസ്സ്‌കൊ എന്ന് പേരിട്ടു.
വൈകിപ്പോയതിനാൽ മർക്ആർതർ ക്യാമ്പിലേക്ക് മടങ്ങാൻ തീരുമാനിച്ചു, സ്ട്രെസെലെക്കി മാത്രം കോസിയസ്കോ ഉച്ചകോടിയിൽ കയറി.
കോസ്റ്റ റീക്ക ഇംഗ്ലീഷ് വിലാസം https://ml.wikipedia.org/wiki/Costa_Rica
മദ്ധ്യ അമേരിക്കയിലെ ഒരു രാജ്യമാണ് കോസ്റ്റ റീക്ക (ഔദ്യോഗികമായി റിപ്പബ്ലിക് ഓഫ് കോസ്റ്റ റീക്ക ).
സ്പാനിഷ്‌ വാക്കായ കോസ്റ്റ റിക്കയുടെ അർത്ഥം സമ്പന്ന തീരം അഥവാ റിച്ച് കോസ്റ്റ് എന്നാണ്‌.
ഈ രാജ്യം ശാന്ത സമുദ്രത്തിനും കരീബിയൻ കടലിനുമിടക്ക്‌ സ്ഥിതിചെയ്യുന്നു.
വടക്ക് നിക്കരാഗ്വ , കിഴക്കും തെക്കും പനാമ , പടിഞ്ഞാറും തെക്കും ശാന്തസമുദ്രം ,  കിഴക്ക് കരീബിയൻ കടൽ എന്നിയുമായി അതിർത്തി പങ്കിടുന്നു.
സാൻ ഹോസെ ആണ് തലസ്ഥാനം.
51,100 ചതുരശ്ര കിലോമീറ്റർ വിസ്തൃതിയുള്ള ഈ രാജ്യത്തുലെ ജനസംഖ്യ ഏകദേശം 4,133,884 ആണ്.
ഭരണഘടനാപരമായി സൈന്യത്തെ പൂർണമായും പിരിച്ചുവിട്ട ആദ്യ രാജ്യമാണ് കോസ്റ്റ റീക്ക.
1949ലായിരുന്നു ഈ പിരിച്ചുവിടൽ.
ലോകത്തെ ഏറ്റവും പഴ 22 ജനാധിപത്യരാഷ്ട്രങ്ങളുടെ പട്ടികയിൽപ്പെട്ട ഏക ലാറ്റിനമേരിക്കൻ രാജ്യമാണ് കോസ്റ്റ റീക്ക മാനവ വികസന സൂചികയിൽ കോസ്റ്റ റീക്ക ലാറ്റിനമേരിക്കൻ രാജ്യങ്ങളിൽവച്ച് ഏറ്റവും ഉയർന്ന സ്ഥാനത്താണ്.
2011ലെ കണക്കനുസരിച്ച് ലോകത്ത് 69ആമതും.
വിനോദസഞ്ചാരം കൊർക്കോവാഡൊ ദേശീയോദ്യാനം
അവലംബം ↑ [www.inec.go.cr/Web/Home/pagPrincipal.aspx Censo Nacional 2011], ↑ 1 2 1 2 3 4 ↑ 1 2 {{ cite web }} :  CS1 maint: numeric names: authors list ( link ) pp. 4, 42 (see Table 2.4 and Box 2.10) and 128 ↑ {{ cite web }} :  CS1 maint: numeric names: authors list ( link ) ↑ ↑ ↑
കോസ്റ്റ്ഫോഡ് ഇംഗ്ലീഷ് വിലാസം https://ml.wikipedia.org/wiki/Costford
ഗ്രാമീണവികസനത്തിന് സാങ്കേതിക സഹായം നൽകുന്നതിനു രൂപവൽകരിക്കപ്പെട്ട ലാഭേഛയില്ലാതെ പ്രവർത്തിക്കുന്ന കേരളത്തിലെ ഒരു സംഘടനയാണ് കോസ്റ്റ്ഫോഡ് (costford-The Centre of Science and Technology for Rural Development).
മുൻ മുഖ്യമന്ത്രി സി. അച്യുതമേനോൻ , സാമ്പത്തികശാസ്ത്രജ്ഞൻ ഡോ. കെ. എൻ. രാജ് , പ്രമുഖ വാസ്തുശില്പി ലാറി ബേക്കർ , സാമൂഹ്യപ്രവർത്തകൻ ടി.ആർ ചന്ദ്രദത്ത് എന്നിവർചേർന്ന് 1985 ലാണ് ഈ സംഘടന സ്ഥാപിച്ചത്.
നിർമ്മാണരീതികൾ
ചെലവ് ചുരുങ്ങിയതും  പ്രകൃതിക്കിണങ്ങുന്നതുമായ നിരവധി വീടുകളും കെട്ടിടങ്ങളും കോസ്റ്റ്ഫോഡ് നിർമ്മിച്ചിട്ടുണ്ട്.
ലാറിബേക്കറുടെ നിർമ്മാണരീതി പിന്തുടരുന്ന കോസ്റ്റ്ഫോഡിന്റ ആസ്ഥാനം തൃശൂരിലാണ്.
കേരളത്തിലുടനീളം 12 ഉപ കേന്ദ്രങ്ങളും ഒരു കേന്ദ്രം ഗുർഗാവിലുമായുണ്ട്.
ലാറി ബേക്കറുടെ നിർമ്മാണ രീതിയായ റാറ്റ് ട്രാപ്പ് ബോണ്ട് മതിലുകളും ഫില്ലർ സ്ലാബ് മേൽകൂരയും തേക്കാത്ത ഇഷ്ടിക ചുവരുകളും കോസ്റ്റ്ഫോഡ് പിന്തുടരുന്നു.
സിമന്റിനു പകരം കുമ്മായമാണ്  ഉപയോഗിക്കുന്നത്.
നിലം പാകുന്നതിനായി ടെറക്കോട്ട എന്ന ഓടുകൾ ഉപയോഗിക്കുന്നു.
കേരളത്തിന്റെ വിവിധയിടങ്ങളിലായി 20,000 വരുന്ന കെട്ടിടങ്ങൾ കോസ്റ്റ്ഫോഡ് യാഥാർഥ്യമാക്കി.
ഇന്ത്യാഗവണ്മെന്റിന്റെ ശാസ്ത്ര-സാങ്കേതിക വിഭാഗവും ഗ്രാമീണ വികസന വിഭാഗവും കേരള സർക്കാറിന്റെ തദ്ദേശസ്വയംഭരണ വകുപ്പും ഹഡ്കോയും കോസ്റ്റ്ഫോഡിന്റെ പ്രവർത്തനത്തെ പിന്തുണക്കുന്നു.
ഊർജ്ജ സംരക്ഷണം, പ്രകൃതിസൗഹൃദ കെട്ടിടങ്ങളുടേയും വീടുകളുടേയും നിർമ്മാണരീതി, പുനരുപയോഗ ഊർജ്ജ ഉപയോഗം തുടങ്ങിയവക്ക് വേണ്ടി ബോധവൽകരണം നടത്തുന്നു.
കോഹിബ ഇംഗ്ലീഷ് വിലാസം https://ml.wikipedia.org/wiki/Cohiba_(cigar_brand) കോഹിബ സിഗാർ
ലോകപ്രശസ്തമായ ക്യൂബൻ സിഗാറിന്റെ പേരാണ് കോഹിബ .
ലോകത്തിലെ ഏറ്റവും വിലപിടിപ്പുള്ള സിഗാറുകളുടെ ബ്രാൻഡും കോഹിബയിൽ നിന്നാണ് ക്യൂബയിൽനിന്നാണ്‌.
ബഹാമാസ് ദ്വീപ് സമൂഹങ്ങളിലുള്ള ക്യൂബ പിന്നീട് പുകയിലയുടെ ഉല്പ്പാദനത്തിലൂടെയും ലോകത്തിലെ ഏറ്റവും മികച്ചതും വിലപിടിപ്പുള്ളതുമായ സിഗാറുകൾക്ക് ഉല്പ്പാദകരാകുകയും ചെയ്തു.
ക്യൂബയിലെ അതി വിദഗ്ദരായ സിഗാർ തെറുപ്പുകാർ ലോകമാകനം ശ്രദ്ധിയ്ക്കപ്പെടുന്ന പ്രദർശനങ്ങൾ നടത്തുകയും ലേലത്തിലൂടെ ലോകപ്രശസ്തമായ സിഗാർ ഉല്പ്പന്നങ്ങൾ വിറ്റഴിക്കുകയും, സർക്കാർ നേതൃത്വലൂടെ സിഗാർ വ്യാപകമായി നിർമ്മിക്കുകയും ലോകമാകമാനം കയറ്റുമതി നടത്തുകയും ചെയ്തു വരുന്നു.
കാർത്തിക (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Karthika_film
അമ്പിളി ഫിലിംസിന്റെ ബാനറിൽ വി.എം. ശ്രിനിവാസനും എ.ആർ. ദിവാകറും ചേർന്നു നിർമിച്ച മലയാളചലച്ചിത്രമാണ് കാർത്തിക .
ജിയോ പിക്ചേഴ്സ് കേരളത്തിൽ വിതരണം നടത്തിയ ഈ ചിത്രം 1968 മേയ് 24-ന് പ്രദർശനം ആരംഭിച്ചു.
അഭിനേതാക്കൾ സത്യൻ കെ.പി. ഉമ്മർ പ്രേം നവാസ് അടൂർ ഭാസി മണവാളൻ ജോസഫ് ലത്തീഫ് സി.എ. ബാലൻ അബ്ബാസ് ശാരദ മല്ലിക മീന ദേവകി ബേബി ഉഷ ബേബി രജനി പിന്നണിഗായകർ കെ.ജെ. യേശുദാസ് പി. സുശീല എസ്. ജാനകി പ്രേം പ്രകാശ് അണിയറപ്രവർത്തകർ നിർമ്മാണം - വി എം ശ്രീനിവാസൻ, എ ആർ ദിവാകർ സംവിധാനം - എം. കൃഷ്ണൻ നായർ സംഗീതം - എം.എസ്. ബാബുരാജ് ഗാനരചന - യൂസഫലി കേച്ചേരി കഥ, തിരക്കഥ, സംഭാഷണം - എസ് എൽ പുരം സദാനന്ദൻ ചിത്രസംയോജനം - ജി വെങ്കിട്ടരാമൻ ഛായാഗ്രഹണം - എൻ എസ് മണി മേക്കപ്പ് - എം എസ് നാരായണ സ്വാമി വസ്ത്രാലങ്കാരം - സുന്ദരം ഗാനങ്ങൾ ക്ര.
ഗാനം ആലാപനം 1 ഇക്കരെയാണെന്റെ താമസം കെ ജെ യേശുദാസ്, പി സുശീല 2 പാവാടപ്രായത്തിൽ നിന്നെ ഞാൻ കെ ജെ യേശുദാസ് 3 മധുമാസരാത്രി മാദകരാത്രി എസ് ജാനകി 4 കാർത്തിക നക്ഷത്രത്തെ പ്രേം പ്രകാശ് 5 കണ്മണിയേ കരയാതുറങ്ങു (സന്തോഷം) എസ് ജാനകി 6 കണ്മണിയേ കരയാതുറങ്ങു (ശോകം) എസ് ജാനകി അവലംബം പുറത്തേക്കുള്ള കണ്ണികൾ ഇന്റെർനെറ്റ് മൂവി ഡാറ്റാ ബേസിൽ നിന്ന് കാർത്തിക യൂ ട്യൂബിൽ നിന്ന് ഫുൾ ലംഗ്ത് മൂവി കാർത്തിക
കാർണേഷൻ, ലില്ലി, ലില്ലി, റോസ് ഇംഗ്ലീഷ് വിലാസം https://ml.wikipedia.org/wiki/Carnation,_Lily,_Lily,_Rose
1885-86-ൽ ആംഗ്ലോ- അമേരിക്കൻ ചിത്രകാരനായ ജോൺ സിംഗർ സാർജന്റ് വരച്ച എണ്ണ ഛായാചിത്രമാണ് കാർണേഷൻ, ലില്ലി, ലില്ലി, റോസ്.
ഒരു ദിവസത്തിൻറെ വൈകുന്നേരം വെളുത്ത വസ്ത്രങ്ങൾ ധരിച്ചിരിക്കുന്ന രണ്ടു കൊച്ചുകുട്ടികൾ കടലാസ് വിളക്കുകൾ പ്രകാശിപ്പിക്കുന്നത് ചിത്രീകരിച്ചിരിക്കുന്നു.
പിങ്ക് റോസാപ്പൂക്കൾ നിറഞ്ഞ തോട്ടത്തിൽ മഞ്ഞ നിറമുള്ള പുഷ്പങ്ങളും, ഉയരമുള്ള വെളുത്ത ലില്ലിപ്പൂക്കൾ (ഒരുപക്ഷെ ജാപ്പനീസ് പർവ്വത ലില്ലി , ലിലിയം ഔറാറ്റം ) അവർക്കു പിന്നിൽ കാണാം.
ഈ ചിത്രത്തിൽ കൂടുതലും പച്ച നിറമുള്ള ഇലകൾ കാണാം.
ചക്രവാളമോ ആഴത്തിലുള്ള ഒരു വികാരം നൽകാൻ മറ്റ് തിരശ്ചീന രേഖയോ ഒന്നും തന്നെയില്ല.
കാഴ്ചക്കാരന് കുട്ടികളുമായി ഒരേ തലത്തിലുള്ള കാഴ്ചകളാണ് തോന്നുന്നത്.
അതുമാത്രമല്ല മറിച്ച് കുട്ടികൾ താഴേക്ക് നോക്കുന്നു.
ചിത്രത്തിലെ രണ്ടു വിഷയങ്ങളായ പെൺകുട്ടികൾ ചിത്രകാരനായ സാർജന്റെ ഒരു സുഹൃത്ത് ഫ്രെഡറിക് ബർണാർഡിൻറെ മക്കളാണ്.
സാർജന്റെ യഥാർത്ഥ മാതൃകയായ ഫ്രാൻസിസ് ഡേവിസ് മില്ലറ്റിന്റെ അഞ്ച് വയസ്സുള്ള മകൾ, കറുത്ത മുടിയുള്ള കാതറിനെ മാറ്റി, 11 വയസ്സായ ഇടതുവശത്തുള്ള ഡോളിയെയും ഏഴുവയസ്സായ വലതുവശത്തുള്ള പോളിയെയും, അവരുടെ ഭംഗിയുള്ള ഇരുണ്ട മുടിയിൽ ആകൃഷ്ടനായി മാതൃകയായി തിരഞ്ഞെടുത്തു.
ജോസഫ് മാസ്സിങ്ഹിയുടെ പ്രശസ്തമായ "എ ഷെപ്പേർഡ്സ് ടെൽ മി" എന്ന ഗാനത്തിലെ പല്ലവിയിൽ സൂചിപ്പിച്ചിരിക്കുന്ന ഫ്ലോറ അവളുടെ തലയിൽ കാർണേഷൻ, താമര , ലില്ലി എന്നീ പൂക്കളുടെ ഒരു റീത്ത് ധരിച്ചിരിക്കുന്നതിൽ നിന്നാണ് ഈ ചിത്രത്തിൻറെ ശീർഷകം പരാമർശിച്ചിരിക്കുന്നത്.
1884-ൽ ചിത്രീകരിച്ച പോർട്രെയിറ്റ് ഓഫ് മാഡം എക്സ് എന്ന ഛായാചിത്രം മൂലമുണ്ടായ അപകീർത്തിയിൽ നിന്ന് രക്ഷപ്പെടാനായി പാരീസിൽ നിന്ന് ഇംഗ്ലണ്ടിലേക്ക് മാറിയതിനുശേഷം 1885-ലെ വേനൽക്കാലത്തെ മില്ലറ്റിനൊപ്പം ചിലവഴിക്കുമ്പോൾ സാർജന്റ് കോട്‌സ്‌വോൾഡിലെ ബ്രോഡ്‌വേയിലെ ഫാർൺഹാം ഹൗസിലെ ഒരു ഇംഗ്ലീഷ് പൂന്തോട്ടത്തിലാണ് ഈ ചിത്രം സജ്ജീകരിച്ചിരിക്കുന്നത്.
എഴുത്തുകാരനായ റോബർട്ട് ലൂയിസ് സ്റ്റീവൻസണും എ ചൈൽഡ്സ് ഗാർഡൻ ഓഫ് വേഴ്സസ് എന്ന കവിത എഴുതുമ്പോൾ അവിടെ താമസിച്ചിരുന്നു.
അദ്ദേഹത്തിന്റെ വാക്യങ്ങൾ സാർജന്റിനെ പ്രചോദിപ്പിച്ചു.
1885 സെപ്റ്റംബറിൽ അമേരിക്കൻ കലാകാരൻ എഡ്വിൻ ഓസ്റ്റിൻ ആബിക്കൊപ്പം പാങ്‌ബോർണിലെ തേംസ് നദിയിൽ ബോട്ടിംഗ് നടത്തുന്നതിനിടയിൽ മരങ്ങൾക്കും താമരകൾക്കുമിടയിൽ തൂങ്ങിക്കിടക്കുന്ന വിളക്കുകളിൽ നിന്നും സാർജന്റ് പ്രചോദനം ഉൾക്കൊണ്ടിരുന്നു.
സാർജന്റ് സന്ധ്യാസമയത്ത് പ്രകാശത്തിന്റെ കൃത്യമായ അളവ് പകർത്താൻ ആഗ്രഹിച്ചു.
അതിനാൽ അദ്ദേഹം ചിത്രം എൻ പ്ലെയിൻ എയർ ഔട്ട്‌ഡോർ , ഇംപ്രഷനിസ്റ്റ് രീതിയിൽ വരച്ചു.
1885 സെപ്റ്റംബർ മുതൽ നവംബർ വരെയുള്ള എല്ലാ ദിവസവും, വെളിച്ചം തികഞ്ഞ നിമിഷങ്ങളിൽ അദ്ദേഹം വരച്ചു, ചിത്രത്തിന് മൊത്തത്തിലുള്ള പർപ്പിൾ നിറം നൽകി.
വേനൽക്കാലം ശരത്കാലത്തിലേക്ക് മാറിയതിനാൽ പൂന്തോട്ടത്തിലെ പൂക്കൾ ഇല്ലാതാകുകയും തുടർന്ന് അവയ്ക്ക് പകരം കൃത്രിമ പൂക്കൾ ചിത്രീകരിച്ചു.
അടുത്ത വേനൽക്കാലത്ത് ബ്രോഡ്‌വേയിലെ മില്ലറ്റിന്റെ പുതിയ വീട്ടിൽ സാർജന്റ് ചിത്രീകരണം പുനരാരംഭിച്ചു.
ഒടുവിൽ 1886 ഒക്ടോബർ അവസാനത്തോടെ ചിത്രം പൂർത്തിയാക്കി.
ചിത്രീകരിക്കുന്നതിനിടയിൽ, സാർജന്റ് ചതുരാകൃതിയിലുള്ള ക്യാൻവാസ് മുറിച്ചുമാറ്റി.
ഇടത് വശത്ത് നിന്ന് ഏകദേശം 2 അടി (61 സെ.മീ) നീക്കംചെയ്ത് ഏകദേശം ചതുരശ്ര ആകൃതി വരുത്തി.
1887-ലെ റോയൽ അക്കാദമി സമ്മർ എക്സിബിഷനിൽ ഈ ചിത്രത്തിന് സമ്മിശ്ര സ്വീകരണം ലഭിച്ചു.
ചിലർ അദ്ദേഹത്തിന്റെ "ഫ്രഞ്ച്" ശൈലിയെ വിമർശിച്ചു.
എന്നിരുന്നാലും, വളരെയധികം പ്രശംസയും ലഭിച്ചു.
റോയൽ അക്കാദമിയുടെ പ്രസിഡന്റ് സർ ഫ്രെഡറിക് ലൈറ്റൺ , ടേറ്റ് ഗാലറിയെ ആ വർഷം അവസാനം ചാൻട്രി ബീക്വസ്റ്റിൽ നിന്നുള്ള പണം ഉപയോഗിച്ച് ചിത്രം വാങ്ങാൻ പ്രോത്സാഹിപ്പിച്ചു.
ഒരു പൊതു മ്യൂസിയം സ്വന്തമാക്കിയ സാർജന്റിന്റെ ആദ്യ ചിത്രമാണിത്.
ടേറ്റ് ശേഖരണത്തിന്റെ ഭാഗമായി തുടരുന്ന ചിത്രം ടേറ്റ് ബ്രിട്ടനിൽ പ്രദർശിപ്പിച്ചിരിക്കുന്നു.
അവലംബം Film about Carnation, Lily, Lily Rose – Tate A video discussion about Sargent's Carnation, Lily, Lily, Rose Archived 2014-10-07 at the Wayback Machine .
from Smarthistory at Khan Academy .
A Touch of Blossom: John Singer Sargent and the Queer Flora of Fin-de-siècle Art , Alison Mairi Syme, pp. 155–166 John S. Sargent, His Life and Work: With an Exhaustive Catalogue of His Works , William Howe Downes p. 24, 140–1 കൂടുതൽ വായനയ്ക്ക് ബാഹ്യ ലിങ്കുകൾ Carnation Lily Lily Rose by John Singer Sargent എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
കാർത്തിക (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Karthika കാർത്തിക (താരവ്യൂഹം) കാർത്തിക (നാൾ) - ജ്യോതിഷം കാർത്തിക (ചലച്ചിത്രനടി) കാർത്തിക മാത്യു - ചലച്ചിത്രനടി കാർത്തിക നായർ - ചലച്ചിത്രനടി ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
കാർത്തിക അഫാൻഡി-കോബർൾ ഇംഗ്ലീഷ് വിലാസം https://ml.wikipedia.org/wiki/Kartika_Affandi
കലാകാരന്മാരുടെ കുടുംബത്തിൽ ജനിച്ച ഒരു ഇന്തോനേഷ്യൻ കലാകാരിയാണ് കാർത്തിക അഫാൻഡി-കോബർൾ (ജനനം നവംബർ 27, 1934).
കലാകാരന്മാരായ അഫാൻഡിയുടെയും മര്യാതിയുടെയും ഏകമകളായി 1934-ൽ ജക്കാർത്തയിലാണ് കാർത്തിക അഫാൻഡി ജനിച്ചത്.
1952-ൽ കാർത്തിക ഒരു ചിത്രകാരനായ ആർ.എം. സപ്തോഹോഡോജോയെ വിവാഹം കഴിച്ചു.
അവൾക്ക് എട്ട് കുട്ടികളുണ്ട്.
കാർത്തികയുടെ ഭർത്താവുമായുള്ള ബന്ധത്തിൽ അദ്ദേഹത്തിന്റെ ബഹുഭാര്യത്വവും അവർ പങ്കുവെച്ച ചായത്തോടുള്ള പിശുക്കതയും മൂലം വിള്ളലുണ്ടായി 1972-ൽ അവർ വിവാഹമോചനം നേടി.
1985-ൽ യോഗ, മെഡിറ്റേഷൻ അധ്യാപകനായ ഓസ്ട്രിയൻ ഗെർഹാർഡ് കോബെർലിനെ അവർ വിവാഹം കഴിച്ചു.
1994-ൽ വേർപിരിഞ്ഞ അവർ 2001-ൽ വിവാഹമോചനം നേടി.
കലാപരമായ ജീവിതം
ഏഴ് വയസ്സ് മുതൽ, ക്യാൻവാസിൽ നേരിട്ട് വിരലുകളും ട്യൂബുകളും ഉപയോഗിച്ച് എങ്ങനെ വരയ്ക്കണമെന്ന് അഫാൻഡി കാർത്തികയ്ക്ക് നിർദ്ദേശം നൽകി.
അഫാൻഡിയെപ്പോലെ കാർത്തികയ്ക്ക് സ്ഥിരം സ്റ്റുഡിയോയില്ല.
അവൾ തന്റെ വിഷയങ്ങളുമായും കാണുന്നവരുമായും നേരിട്ട് ഇടപഴകുന്ന ഗ്രാമാന്തരീക്ഷത്തിൽ പുറത്ത് പെയിന്റ് ചെയ്യാൻ ഇഷ്ടപ്പെടുന്നു.
മൈൻഡ് ഇമേജുകൾ, മെമ്മറി, ഫോട്ടോഗ്രാഫുകൾ അല്ലെങ്കിൽ സ്കെച്ചുകൾ എന്നിവയിൽ അവരുടെ സ്റ്റുഡിയോകളിൽ പ്രവർത്തിക്കുന്ന മിക്ക സമകാലീന ഇന്തോനേഷ്യൻ ചിത്രകാരന്മാരുമായി ഇത് വ്യത്യസ്തമാണ്.
1930-കളിൽ ജനിച്ച കാർത്തിക ഇപ്പോഴും പുരുഷന്മാർ കലാരംഗത്ത് ആധിപത്യം പുലർത്തിയിരുന്ന കാലത്ത്, 1980-കളുടെ മധ്യത്തിൽ നിന്ന് തങ്ങളുടെ സൃഷ്ടികൾ സ്ഥിരമായി പ്രദർശിപ്പിക്കുന്നതിലും പരിമിതമായ നിരൂപക അംഗീകാരം നേടുന്നതിലും വിജയിച്ച ഒരു ചെറിയ കൂട്ടം വനിതാ ചിത്രകാരന്മാരിൽ ഒരാളാണ്.
വ്യക്തിത്വം അപൂർവമായി മാത്രം മുന്നിൽ വയ്ക്കുന്ന ഒരു സംസ്കാരത്തിൽ, കാർത്തിക സ്വയം ഛായാചിത്രത്തെ തന്റെ പ്രധാന വിഷയങ്ങളിലൊന്നാക്കി മാറ്റി.
പരസ്യമായും സ്വകാര്യമായും വികാരങ്ങൾ അടിച്ചമർത്തപ്പെടുന്ന ഒരു സമൂഹത്തിൽ, കാർത്തിക തന്റെ ക്യാൻവാസുകളിൽ തീവ്രമായ വികാരം നിറയ്ക്കുന്നു.
പ്രാതിനിധ്യത്തിൽ ലൈംഗികാവയവങ്ങൾ നിഷിദ്ധമായി കണക്കാക്കപ്പെടുന്ന ഒരു സംസ്കാരത്തിൽ, കാർത്തിക സ്വന്തം നഗ്നത ഗ്രാഫിക്കായി വരച്ചു.
നിർദിഷ്ടമായ, അകന്ന മാധുര്യമില്ലാതെ ഒരിക്കലും ശരീരത്തെ മറ്റുള്ളവരുടേതോ തന്റേതോ ആകട്ടെ, ഒരു സുഖ വസ്തുവായി ചിത്രീകരിക്കുന്നില്ല.
അവരുടെ അടുത്ത ബന്ധം കണക്കിലെടുത്ത്, ദുർബലപ്പെടുത്തുന്ന അസുഖത്തിന്റെ അവസാന വർഷങ്ങൾ വരെ കാർത്തിക തന്റെ പിതാവിന്റെ ഛായാചിത്രങ്ങൾ വരച്ചു.
മറ്റൊരു പ്രകോപനപരമായ ഛായാചിത്രം, ഹിന്ദു പ്രീസ്റ്റ് കടൽത്തീരത്ത് നടക്കുന്ന ഒരു വൃദ്ധനെ, അടുത്ത് കാണിക്കുന്നു.
അദ്ദേഹത്തിന്റെ മുഖം ഏകചിന്തയാൽ വ്യാപൃതമാകുന്നു.
ഈ മുഖം ഒരു ഇംഗ്‌മാർ ബർഗ്‌മാൻ സിനിമയിൽ നിന്ന് എടുത്തതായിരിക്കാം.
ഇതിൽ ഒ.എച്ച് സുപോണോയുടെ ബാലിനീസ് പ്രീസ്റ്റ് പോലെയുള്ള ബാലിയിൽ നിന്നുള്ള ചിത്രങ്ങളെ പലപ്പോഴും ചിത്രീകരിക്കുന്ന ഗ്ലാമർ റൊമാൻസ് അല്ലെങ്കിൽ മിസ്റ്റിക്കൽ പ്രഭാവലയം ഒന്നും തന്നെയില്ല.
ഫോക്കസ്
അഫാൻഡിയുടെ ജനകീയ പാത പിന്തുടർന്ന്, മത്സ്യത്തൊഴിലാളികൾ, കർഷകർ, തൊഴിലാളികൾ, ഭിക്ഷാടകർ തുടങ്ങിയ ഗ്രാമീണരെയും പുറത്താക്കപ്പെട്ടവരെയും കാർത്തിക പലപ്പോഴും വരച്ചിട്ടുണ്ട്.
ഈ വ്യക്തികൾ അവളുമായി ഇടപഴകുമ്പോൾ പോസ് ചെയ്യുന്നതും അവൾ വരയ്ക്കുമ്പോൾ ജീവിത ചരിത്രങ്ങൾ കൈമാറുന്നതും ആയതിനാൽ, ഇവ ഛായാചിത്രങ്ങളായി കണക്കാക്കണം.
ആഖ്യാനാത്മകമാണെങ്കിലും, അവരുടെ ചിത്രങ്ങൾ അടുത്ത് കാണുമ്പോൾ ഊർജ്ജസ്വലമായി പ്രയോഗിക്കുന്ന ഇംപാസ്റ്റോ ഓയിലുകളിൽ ശക്തമായതും അമൂർത്തവുമായ പ്രസ്താവനകളായി ലയിക്കുന്നു.